Проект!

ЗАКОН ЗА ИЗМЕНЕНИЕ И ДОПЪЛНЕНИЕ НА ЗАКОН ЗА ЛОВА И ОПАЗВАНЕ НА ДИВЕЧА
§ 1.Чл. 22., ал. 2 от ЗЛОД се изменя, като думите „...въз основа на изискуема норма за ловна площ от 70 хектара за един ловец..." се заличават. В останалата си част алинеята остава непроменена.
Изменената редакция на алинея 2 придобива следния вид:
Чл.22 /2/ Председателят на Държавната агенция по горите по предложение на управителния съвет на Националното ловно сдружение ежегодно определя сдруженията по чл. 30, които могат да организират курсове за подготовка на кандидати за придобиване право на лов, и броя на свободните места в тях. При определяне на изискуемата норма за ловна площ не се взема предвид броят на ловците, навършили 65-годйшна възраст.
§ 2. Чл.23а., алинея 1, точка 2 от ЗЛОД се допълва, като след думите „...Закона за биологично разнообразие" се поставя запетая и се добавя ново изречение със следния текст: „..., установени с влязло в сила наказателно постановление или съдебен акт." След него съществуващият текст се запазва, като се обособява в отделно изречение.
Новата редакция придобива следния вид:
Чл.23а /I/, т. 2. е изключено от ловното сдружение за нарушения по този закон и Закона за биологично разнообразие, установени с влязло в сила наказателно постановление или съдебен акт. Лицето може да бъде прието за член в ловно сдружение след изтичането на две години, смятано от датата на изключването.
§3. Чл.ЗО, алинея 3 от ЗЛОД се изменя, като думите ,,...и въз основа на изискуема норма за ловна площ от 70 хектара за един ловец определя максималния брой на ловците във всяко сдружение. В тази норма не се включва броят на ловците, навършили 65-годишна възраст, както и членуващите в повече от едно сдружение. Не се приемат ловци в сдружение, в което е попълнен максималният брой, с изключение на случаите по § 69." се заличават. В останалата си част алинеята остава непроменена.
Изменената редакция на алинея 3 придобива следния вид:
Чл.ЗО /3/ Управителният съвет на Националното ловно сдружение по критерии, определени с правилника за прилагане на закона, определя районите на дейност на ловните сдружения по ал. 1.
§4. Чл.ЗО, алинея 4 от ЗЛОД се изменя, като думите ,,...с обща площ не по-малка от 22 000 хектара ..." се заличават. В останалата си част алинеята остава непроменена.
Изменената редакция на алинея 4 придобива следния вид:

Чл.30/4/ Районът на дейност на ловното сдружение включва съседни ловностопански райони, определени със заповед по чл.7, ал. 6 и обхваща територията на една или повече общини.

мотиви
към проект за изменение и допълнение на Закона за лова и опазване на дивеча
Предложеното изменение и допълнение на Закона за лова и опазване на дивеча /ЗЛОД/цели да уеднакви правилата, осигуряващи упражняването на правото на лов от всички лица, независимо дали го притежават към момента или ще го придобият за в бъдеще.
С последните изменения на закона се въведоха критерии като изискуема ловна площ от 70 хектара за ловец, което считам, че на практика лишава гражданите от права. Ловната територия на РБългария е константа и въвеждането на подобни критерии ще доведе до неприемане на нови членове в Сдруженията неопределено време напред. Не това трябва да е критерия за регулиране на правото на лов и ловните излети. Не територията на ловностопанските райони е определяща за броя на ловците, а броя на дивеча, обитаващ съответния район. Именно броя на дивеча е определящ броя на излетите на дадена ловна дружинка и именно изготвяните графици и контрола върху тях не позволяват отстрелването на по-голям брой дивеч, от този който е необходим за опазването му.
Известно е също така/ че дивите животни се отглеждат на популационни принципи, а не на териториални. Следователно такива трябва да бъдат и принципите, залегнали в закона. С предложените за отмяна редакции се въвеждат тероториални правила, който са в разрез с ловностопанската наука.
Неправилно е също така да се ограничават и преустановява съществуването на малки
като членски състав сдружения с малко като площ ловна територия. С въвеждането на
критерии за съществуването на Сдружения, разполагащи с не по-малко от 22 000 хектара
ловна площ се преследват точно такива цели. Тук отново не са спазени едни и същи
критерии за ловната площ на държавните дивечовъдни станции и тези на ловните
сдружения. Факт е, че средната площ на първите е около 6 000 хектара, а за съществуването
на частните сдружения да се изисква ловна площ от 22 000 хектара. По този начин
единствено се цели да се прекрати съществуването на сдружения, които не разполагат с
достатъчно ловна площ. Оттук следва, че ще се окрупнят съществуващите ловностопански
райони, което съвсем не е предпоставка за по-правилното им използване. Точно обратното
се получава на практика - един голям район се стопанисва, контролира и използва много
по-неправилно, отколкото един по-малък такъв.	

БОЙКО BATEВ	
НАРОДЕН ПРЕДСТАВИТЕЛ